rejauldu/bengali-wikipedia huggingface dataset:
ফাতিমা বিনতে খাত্তাব মুহাম্মাদ একজন সাহাবা ও ইসলামের দ্বিতীয় খলিফা উমর ইবনে খাত্তাবের বোন ও সাঈদ ইবনে যায়িদের স্ত্রী ছিলেন। তিনি ইসলাম গ্রহণকারীদের মধ্যে অগ্রগামী ছিলেন।   নাম ও বংশ পরিচয়  ফাতিমা বিনতে খাত্তাবের ডাক নাম ছিলো উম্মে জামিল । ফাতিমা বিনতে খাত্তাবের পিতার নাম খাত্তাব ইবনে নুফাইল,যিনি মক্কার কুরাইশ গোত্রের আল-আদাবী  শাখার সন্তান। ফাতিমার মাতার নাম হানতামা বিনতে হাশিম ইবনে আল-মুগীরা, যিনি কুরাইশ গোত্রের আল-মাখযুমী  শাখার কন্যা। ফাতিমা উমর ইবনে আল খাত্তাবের সহোদরা এবং সা‘ঈদ ইবনে যায়েদের সহধর্মিনী ছিলেন।   ইসলাম গ্রহণ ও হিজরত  মক্কায় ইসলামের সূচনা পর্বেই মুহাম্মাদ আরকাম ইবনে আবিল আরকামের গৃহে অবস্থান গ্রহণের পূর্বে অল্প কয়েকজন ইসলাম গ্রহণকারীদের মধ্যে ফাতিমা ও তার স্বামী সাইদ ইবনে যায়িদ অন্যতম ছিলেন। তারা দুইজন একসাথে ইসলাম গ্রহণ করেন। তবে কেও কেও বলেছেন ফাতিমা সাঈদের পূর্বেই ইসলাম গ্রহণ করেন। ইবনে হিশাম বলেন,মক্কায় প্রথম পর্বে ১৮ জন ইসলাম গ্রহণকারীদের মধ্যে সাঈদ ইবনে যায়িদ ও তার স্ত্রী ফাতিমা বিনতে খাত্তাব ছিলেন। ইসলাম গ্রহণের জন্য তার ভাই উমরের দ্বারা ফাতিমা ও তার স্বামী সাঈদ ইবনে যায়িদ অত্যাচারের স্বীকার হন।  মুসলমানদের হিজরত করা শুরু হলেই ফাতিমা ও তার স্বামী সাঈদ ইবনে যায়িদ হিজরতকারীদের সাথে মক্কা থেকে মদিনায় চলে যান।   জীবন বৃত্তান্ত  ইসলাম অভ্যুদয়ের আগেই ফাতিমার সঙ্গে  সাঈদ ইবনে যায়িদের বিবাহ সম্পন্ন হয়। তার স্বামী আশারায়ে মুবাশশিরা সাহাবাদের অন্যতন সাহাবা,যিনি বদরের যুদ্ধসহ ইসলামের সকল অভিযানে মুহাম্মাদ সাথে অংশগ্রহণ করেন। এসকল প্রতিটি কাজে ফাতিমা বিনতে খাত্তাব উৎসাহ যুগিয়েছেন। তার স্বামী ৫১ হিজরিতে মদিনাতে মৃত্যুবরণ করেন।  তাদের ৪ টি ছিলে ছিলো চার  তারা হলেন :   আবদুল্লাহ,   আবদুর রহমান,   আযইয়াদ ও   আসওয়াদ।   উমরের ইসলাম গ্রহণের ঘটনা  নির্ভরযোগ্য প্রাচীন সূত্রমতে, উমর ইবনে খাত্তাব রুক্ষ মেজাজ ও কঠোর স্বভাবের জন্য প্রসিদ্ধ ছিলেন। সে ইসলাম গ্রহণের পূর্বে মুহাম্মাদ এর প্রতি চরম শত্রু ভাবাপন্ন ছিলো। একদিন কুরাইশদের ঘোষণা মাফিক পুরস্কারের জন্য মুহাম্মাদ হত্যার উদ্দেশ্যে বের হলেন। পথে নুয়াইম ইবনে আবদুল্লাহ আন নাহহামের মাধ্যমে জানতে পারলেন তার নিজের আপন বোনই ইসলাম গ্রহণ করেছে। এটা শুনে উমর অত্যন্ত রেগে গেলেন। নিজের গতিপথ পরিবর্তন করে ফাতিমা বিনতে খাত্তাবের বাড়িতে আসলেন। সেই সময় খাব্বাব ইবনে আরাত ফাতিমা ও সাঈদকে সূরা ত্বোয়া-হা শেখাচ্ছিলেন। উমরের আসা দেখে সে লুকিয়ে পরে। উমর রুমে প্রবেশ করে রাগান্বিত হয়ে তার ভগ্নিপতি সাঈদকে মারা শুরু করে। একসময় সাঈদের রক্তাক্ত অবস্থা দেখে উমর নিজেই শান্ত হয়ে তাদের জিজ্ঞেস করে কি পড়ছিল ! তখন তারা উমরকে সুরা পাঠ করতে দিলেন। সুরা ত্বহার ১৪ নং আয়াত তাকে বিবেকে নাড়া দিলো। এরপরে উমর মুহাম্মাদ এর নিকট গিয়ে ইসলাম গ্রহণ করে।   চারিত্রিক গুণাবলী  ফাতিমা ছিলেন একজন প্রখর বুদ্ধিমতী,স্বচ্ছ স্বভাব ও পরিচ্ছন্ন স্বভাবের মহিলা। তিনি মদিনাতে মুসলিম নারীদের সাথে ইসলামী সমাজ বিনির্মাণের কাজ করতেন। আদ দুররুল মানসুর  গ্রন্থ প্রণেতা বলেছেন, তিনি একজন সুসাহিত্যিক, বিদূষী, বুদ্ধিমতী মহিলা ছিলেন।   মৃত্যু  ফাতিমা বিনতে খাত্তাব তার ভাই উমরের খিলাফতকালে মৃত্যুবরণ করেন।    তথ্যসূত্র   বিষয়শ্রেণী:নারী সাহাবা বিষয়শ্রেণী:আরব মুসলিম বিষয়শ্রেণী:ইসলামে ধর্মান্তরিত বিষয়শ্রেণী:৭ম শতাব্দীর আরব ব্যক্তি
২০২২ স্কটল্যান্ড ত্রিদেশীয় সিরিজ দ্বারা নিচের যেকোনও একটি বোঝানো যেতে পারে:   ২০২২ স্কটল্যান্ড ত্রিদেশীয় সিরিজ (রাউন্ড ১৪), ২০২২ সালের জুলাই মাসে স্কটল্যান্ডে অনুষ্ঠিত ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ টুর্নামেন্টের ১৪শ পর্ব  ২০২২ স্কটল্যান্ড ত্রিদেশীয় সিরিজ (রাউন্ড ১৫), ২০২২ সালের আগস্ট মাসে স্কটল্যান্ডে অনুষ্ঠিত ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ টুর্নামেন্টের ১৫শ পর্ব
চট্টগ্রাম বন্দর কলেজ চট্টগ্রামের বন্দরে অবস্থিত একটি উচ্চ মাধ্যমিক শিক্ষাপ্রতিষ্ঠান। এটি ২০১৩ খ্রিষ্টাব্দে চট্টগ্রাম বন্দর কর্তৃপক্ষ কর্তৃক প্রতিষ্ঠিত হয়।   ইতিহাস  ২০১৩ খ্রিষ্টাব্দে চট্টগ্রাম বন্দর কর্তৃপক্ষ উচ্চ বিদ্যালয়কে উচ্চ মাধ্যমিক পর্যন্ত সম্প্রসারণ করা হয়। তৎকালীন কলেজ শাখাটি বিদ্যালয়ের সাথেই পরিচালিত হতো। ২০১৮ খ্রিষ্টাব্দে কলেজ শাখাটি বিদ্যালয় হতে আলাদা হয়ে যায় এবং পৃথক ব্যবস্থাপনায় পরিচালিত হতে থাকে। একই বছরে চট্টগ্রাম বন্দর কর্তৃপক্ষের আওতাধীন হয়ে কলেজটি রাজস্বখাত ভুক্ত হয়।   তথ্যসূত্র   বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
thumb|right|250px|কর্ণাটকের চামুণ্ডী পাহাড়ে নন্দি thumb|250px|তামিলনাড়ুর ইসা যোগ কেন্দ্রে নন্দি নন্দী() হিন্দু দেবতা শিবের বাহন। তার চার হাত।  আবাস:  কৈলাস। অস্ত্র:  কুঠার, হরিণ ও দন্ড। উপস্থিতি:  শিব মহাপুরাণ। সঙ্গী:  মরুৎ কন্যা সূয়শা। পিতা:  শিলাদ।  অনেক শিবমন্দিরের সামনে নন্দীর মূর্তি থাকে, বিশেষ করে দক্ষিণ ভারতে। তবে সে মূর্তি সচরাচর বৃষ বা ষাঁড়ের। যদিও পুরাণে নন্দীর এই রূপটি বিরল। কূর্মপুরাণে বলা হয়েছে, মহাদেবের এই প্রধান অনুচরটি করালদর্শন, বামন, বিকটাকার, মুণ্ডিতমস্তক, ক্ষুদ্রবাহু ও মহাবল।   শিব মহাপুরাণ মতে, তিনি শিলাদ মুনির পুত্র। শিলাদ ছিলেন ভগবান শিবের পরম ভক্ত। তিনি ছিলেন ব্রহ্মচারী। পুত্রহীন বলে তার পিতৃপুরুষগণ মুক্তি পাননি। তাই তারা মুনিকে পুত্রোৎপাদনের পরামর্শ দেন। শিলাদ তখন শিবের তপস‍্যা করতে থাকেন। ভগবান শিব তখন তাঁকে পুত্ররূপে জন্মানোর বরদান করেন। তিনি শিলাদকে যজ্ঞ করতে বলেন। শিলাদ যজ্ঞ করার জন‍্য ক্ষেতে হলকর্ষণ করতে থাকেন। ক্ষেত থেকে তখন এক শিশুর আবির্ভাব হয়। শিশুটি অকস্মাৎ চতুর্ভুজ মহারুদ্রের রূপ ধারণ করেন ও মুনিকে পিতা বলে সম্বোধন করেন। তখন শিলাদ তাঁকে তার আশ্রমে নিয়ে যান।  আশ্রমে প্রবেশ করতেই তিনি এক বালকে পরিণত হয়। মহর্ষি বালকটির নাম দেন নন্দী। একবার মহাদেব মিত্র ও বরুণ নামে দুই দেবতাকে পাঠান নন্দীর পরীক্ষা নিতে। তারা ঋষির রূপ নিয়ে শিলাদ ও নন্দীর আতিথেয়তা গ্রহণ করেন। ঋষিদ্বয় নন্দীকে দেখে বলেন তার আয়ু আর বেশি দিন নেই। তখন নন্দী শিবের ঘোর তপস‍্যা করে। মহাদেবের বরে তিনি শিবের প্রিয় অনুচর ও বাহন হন এবং তাকে চিরঞ্জিবী করে দেন। মহাদেব নিজে মরুৎ কন্যা সূয়শার সাথে নন্দীর বিবাহ সম্পাদন করেন।  তবে প্রায় সব কাহিনিতেই তিনি শিবের সহচর ও মিত্র। গণরা থাকে কৈলাসে, তবে মাঝে মাঝেই তারা শ্মশানে ঘোরে। সাধারণত তারা কারও ক্ষতি করে না, তবে কুপিত হলে ভয়ঙ্কর হয়ে উঠতে পারে, যেমন দক্ষযজ্ঞের সময়। এমন প্রলয় মুহূর্তে নন্দীও ক্ষেপে উঠে সব লণ্ডভণ্ড করে দিতে পারেন।  শিবের পূজার সময় এর পূজাও করতে হয়। বর্তমানে অধিকাংশ শিবমন্দিরেই শিবমূর্তির ডান পাশে শিবের দিকে তাকিয়ে থাকা একটি ষাঁড়ের মূর্তিতে নন্দীকে স্থাপন করা হয়।  রামায়ণেও নন্দীর উল্লেখ পাওয়া যায়। রামায়ণ মতে, কৈলাসে শিবের সাথে রাবণ দেখা করতে গিয়েছিলেন। সেখানে রাবণের সাথে নন্দীর দেখা হয়। নন্দীকে বানর বলে রাবণ ব্যাঙ্গ করাতে নন্দী রাবণকে বানর কর্তৃক ধ্বংস হবার অভিশাপ দেয়। পরবর্তীতে নন্দীর অভিশাপে বানরকুল ও হনুমানের হাতে রাবণের লঙ্কা আক্রান্ত ও ধ্বংস হয়।  নন্দীর আলাদাভাবে কোন পূজা প্রচলিত না থাকলেও শিবরাত্রির দিন এরও বিশেষপূজা হয়ে থাকে। শিবপূজা শেষে নন্দীর কানে কানে প্রার্থনা জানিয়ে দেওয়ার এক বিশেষ রীতি রয়েছে।  ধারণা করা হয়, নন্দীর কানে বলে দেওয়া প্রার্থনা সরাসরি মহাদেবের হৃদয়ে পৌঁছে যায়।   তথ্যসূত্র   বিষয়শ্রেণী:হিন্দু পৌরাণিক জীব বিষয়শ্রেণী:হিন্দু দেবতা বিষয়শ্রেণী:পৌরাণিক ষাঁড় বিষয়শ্রেণী:হিন্দুধর্ম ও গরু বিষয়শ্রেণী:পবিত্র ষাঁড় বিষয়শ্রেণী:শৈবধর্ম বিষয়শ্রেণী:ধর্মে গরু
এখানে হাওয়াইয়ের সংবাদপত্রের তালিকা রয়েছে।   দৈনিক এবং সাপ্তাহিক সংবাদপত্র   দ্য গার্ডেন আইল্যান্ড - লিহু   হাওয়াই ২৪/৭ - হিলো   হাওয়াই ক্যাথলিক হেরাল্ড   হাওয়াই হোচি - (ইংরেজি, জাপানি)   হাওয়াই ট্রিবিউন-হেরাল্ড   হনুলুলু স্টার-এ্যাডভারটাইজার   মাউই টাইম উইকলি - ওয়ালুকু   দ্য মাউই নিউজ - ওয়ালুকু   মলোকাই এ্যাডভারটাইজার-নিউজ   প্যাসিফিক বিজনেস নিউজ   ওয়েস্ট হাওয়াই টুডে    বিশ্ববিদ্যালয় সংবাদপত্র   কা লিও হে হাওয়াই - মানোয়া এ হাওয়াই বিশ্ববিদ্যালয়   কে কালাহিয়া -  হিলোর হাওয়াই বিশ্ববিদ্যালয় এবং হাওয়াই কমিউনিটি কলেজ    বিলুপ্ত   হাওয়াই আইল্যান্ড জার্নাল   দ্য হনুলুলু এ্যাডভারটাইজার   হনুলুলু রেকর্ড   হনুলুলু স্টার-বুলেটিন   হনুলুলু উইকলি   মলোকাই আইল্যান্ড টাইমস    তথ্যসূত্র   বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রে প্রকাশিত সংবাদপত্রের তালিকা * বিষয়শ্রেণী:হাওয়াই সম্পর্কিত তালিকা
local p = {} local mRedirect = require('মডিউল:Redirect') local disambiguationTemplates = mw.loadData('মডিউল:দ্ব্যর্থতা নিরসন/টেমপ্লেট')  local function capitalize(s) 	-- This function only works on ASCII strings. If your wiki has 	-- disambiguation templates that use Unicode strings, use the commented-out 	-- line instead. Enwiki uses ASCII string manipulation only here to improve 	-- performance. 	return s:sub(1, 1):upper() .. s:sub(2, -1) 	-- return mw.ustring.upper(mw.ustring.sub(1, 1)) .. mw.ustring.sub(2, -1) end  local function isDisambiguationTemplate(template) 	return disambiguationTemplates[capitalize(template)] or false end  p.isDisambiguation = function(content) 	-- false if there is no content 	if content == nil then 		return false 	end  	-- redirects are not disambiguation pages 	if mRedirect.getTargetFromText(content) ~= nil then 		return false 	end  	-- check for disambiguation templates in the content 	local templateNames = {} 	for template in string.gmatch(content, "{{%s*([^|}]-)%s*[|}]") do 		if isDisambiguationTemplate(template) then 			return true 		end 	end  	-- check for magic word 	if string.find(content, "__DISAMBIG__", 1, true) ~= nil then 		return true 	end  	return false end  p._isDisambiguationPage = function(page) 	-- Look "(disambiguation)" in the title 	if string.find(page, "(দ্ব্যর্থতা নিরসন)",0,true) ~= nil then 		return true; 	end 	-- Look for disamiguation template in page content 	local title = mw.title.new(page) 	if not title then return false end 	local content = title:getContent() 	return p.isDisambiguation(content) end  -- Entry points for templates p.isDisambiguationPage = function(frame) 	local title = frame.args[1] 	return p._isDisambiguationPage(title) and "yes" or "" end  return p
থাম্ব|সুইডিশ রাজনীতিবিদ এবং প্রধানমন্ত্রী ওলোফ পাল্মের কবর, অ্যাডলফ ফ্রেডরিক কবরস্থান স্টকহোম, সুইডেন। ওলফ পালমে পুরস্কার () সাংবার্ষিকাকারে প্রদেয় আন্তর্জাতিক পুরস্কারবিশেষ। সুইডেনে জন্মগ্রহণকারী বিশিষ্ট রাজনীতিবিদ ও সাবেক প্রধানমন্ত্রী ওলফ পালমে'র আদর্শ অনুসরণপূর্বক ব্যক্তি কিংবা সংস্থাকে অসাধারণ কৃতিত্বের জন্য এ পুরস্কার প্রদান করা হয়। পুরস্কারের মূল্যমান হিসেবে সনদ ও পঁচাত্তর হাজার মার্কিন ডলার দেয়া হয়। ২৮ ফেব্রুয়ারি, ১৯৮৬ তারিখে পালমের মৃত্যুর এক বছর পর থেকে ফেব্রুয়ারি, ১৯৮৭ সালে এ পুরস্কার প্রবর্তন করা হয়। ওলফ পালমের পরিবার ও সুইডিশ সোশ্যাল ডেমোক্র্যাটি পার্টির পক্ষ থেকে পালমে'র স্মৃতিকে চীরজাগরুক রাখতে ওলফ পালমেস মাইনেসফন্ড ফর ইন্টারনেশিওন্যাল ফরস্তাইলস ওচ জেমেনস্যাম সাকেরহেট নামীয় সংস্থা পুরস্কার প্রদানের জন্যে গঠন করা হয়।   পুরস্কার গ্রহীতাগণ   ১৯৮৭ সিরিল রামাফোজা  ১৯৮৮ পেরেজ ডে কুয়েইয়ারের নেতৃত্বাধীন জাতিসংঘ শান্তিরক্ষা কার্যক্রম  ১৯৮৯ ভাকল্যাভ হ্যাভেল  ১৯৯০ হার্লেম দেসির ও এসওএস রেসিসমে  ১৯৯১ অ্যামনেস্টি ইন্টারন্যাশনাল  ১৯৯২ আরজু আব্দুল্লায়েভা ও আনাহিত বেয়ান্দোর  ১৯৯৩ সারায়েভোর ছাত্রবৃন্দ  ১৯৯৪ উই জিংশেং  ১৯৯৫ ফাতাহ যুব, লেবার যুব নেতৃত্ব ও পিস নাউ  ১৯৯৬ ব্রুস হ্যারিসের নেতৃত্বাধীন কাসা অ্যালিয়েঞ্জা  ১৯৯৭ সলিমা ঘেজালি  ১৯৯৮ ভেরান ম্যাটিক, সার্বিয়া, সেনাদ পিকেনিন, বসনিয়া-হার্জেগোভিনা এবং ভিক্টর ইভাসিক, ক্রোয়েশিয়ার পরিচালনায় সাবেক যুগোস্লাভিয়ার স্বাধীন গণমাধ্যম  ১৯৯৯ কুর্দো বক্সি, জর্ন ফ্রাইজ এবং ক্লিপান  ২০০০ ব্রায়ান স্টিভেনসন  ২০০১ ফজলে হাসান আবেদ ও নারী শিক্ষা  ২০০২ হানান অ্যাশরয়ি  ২০০৩ হ্যান্স ব্লিক্স  ২০০৪ লিওদমিলা আলেক্সেইভা, সার্গে কোভালিওভ, আন্না পলিতকোভস্কায়া  ২০০৫ ড অং সান সু চি‎  ২০০৬ কফি আন্নান, মোসাদ মোহামেদ আলী  ২০০৭ পারভিন আর্দালান  ২০০৮ ডেনিস মুকিজে  ২০০৯ কার্স্টেন জেনসেন  ২০১০ ইয়াদ আল-সরাজ  ২০১১ লিদিয়া ক্যাচো ও রবার্তো স্যাভিয়ানো  ২০১২ রাধিয়া নাসরাওয়ি, ওয়ালিদ সমি আবু আলখায়ের   তথ্যসূত্র    বহিঃসংযোগ   Olof Palme Foundation  All winners  বিষয়শ্রেণী:মানবতাবাদী পুরস্কার বিষয়শ্রেণী:শান্তি পুরস্কার বিষয়শ্রেণী:ওলফ পালমে বিষয়শ্রেণী:ওলফ পালমে পুরস্কার বিজয়ী বিষয়শ্রেণী:মানবাধিকার পুরস্কার
টমাস ব্র্যান্ড (১৭ সেপ্টেম্বর ১৭৪৯ - ২১ ফেব্রুয়ারি ১৭৯৪) ছিলেন কিম্পটন, হার্টফোর্ডশায়ারের একজন ইংরেজ দেশের জমির মালিক এবং রাজনীতিবিদ যিনি ১৭৭৪ থেকে ১৭৮০ সাল পর্যন্ত হাউস অফ কমন্সে বসেছিলেন।   জীবনী  ব্র্যান্ড ১৭ সেপ্টেম্বর ১৭৪৯-এ জন্মগ্রহণ করেছিলেন, কিম্পটন, হার্টফোর্ডশায়ারের থমাস ব্র্যান্ডের জ্যেষ্ঠ পুত্র এবং কিংস্টন-আপন-হুলের প্রথম ডিউক ইভলিন পিয়েরপন্টের কন্যা লেডি ক্যারোলিন পিয়েরেপন্ট। তিনি ১৭৬৪ সালে ওয়েস্টমিনস্টার স্কুলে শিক্ষিত হন এবং ১৯ জানুয়ারী ১৭৬৫ সালে কেমব্রিজের ট্রিনিটি কলেজে ভর্তি হন।  ১৭৭০ সালের আগস্টে তিনি তার পিতার স্থলাভিষিক্ত হন। তিনি ১৭৭১ সালের ২০ এপ্রিল চার্লস রোপারের কন্যা গার্ট্রুড রোপারকে বিয়ে করেন  ব্র্যান্ডের এস্টেট কেমব্রিজশায়ারে প্রসারিত হয়েছিল এবং তিনি ১৭৭০ সালে কেমব্রিজশায়ারে একটি উপ-নির্বাচনে পার্লামেন্টে প্রবেশের চেষ্টা করেছিলেন, কিন্তু তাকে বহিরাগত হিসাবে বরখাস্ত করা হয়েছিল, এবং স্যার স্যাম্পসন গিডিয়ন, বিটি থেকে £1,000 ক্ষতিপূরণ পেয়ে ভোটের আগে প্রত্যাহার করেছিলেন। ১৭৭৪ সালের সাধারণ নির্বাচনে নরফোকের ডিউকের স্বার্থে ব্র্যান্ডকে আরুন্ডেলের সংসদ সদস্য হিসাবে বিনা প্রতিদ্বন্দ্বিতায় ফিরিয়ে দেওয়া হয়েছিল। হাউসে তাঁর বক্তৃতা করার কোনও রেকর্ড নেই এবং তিনি 1780 সালে দাঁড়াননি। তিনি 1789 সালে একটি উপ-নির্বাচনে কেমব্রিজশায়ারের পক্ষে দাঁড়িয়েছিলেন কিন্তু তার প্রতিপক্ষ জেমস হোরউড অ্যাডিয়ানের পক্ষে এমন সমর্থন ছিল যে তিনি ভোটের আগে প্রত্যাহার করেছিলেন।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:১৭৯৪-এ মৃত্যু বিষয়শ্রেণী:১৭৪৯-এ জন্ম
রাবা খান (জন্ম: ১১ মে, ১৯৯৮) একজন বাংলাদেশী কমেডিয়ান, ভ্লগার, মডেল, সঙ্গীতশিল্পী ও লেখক। তিনি বাংলাদেশের দৈনন্দিন জীবনকে ভিত্তি করে ব্যঙ্গাত্মক ভিডিও তৈরির জন্য পরিচিত। তিনি এবিসি রেডিওতে একজন রেডিও জকি হিসেবে কর্মরত। ২০২০ সালে রাবা মিডিয়া, মার্কেটিং ও বিজ্ঞাপন বিভাগে ফোর্বস' থার্টি আন্ডার থার্টি-এ এশিয়ার তালিকায় স্থান পেয়েছেন। তিনি ইউনিসেফের একজন যুব দূত এবং শিশুদের অধিকারের পক্ষে কাজ করেছেন। ২০১৯ সালে তিনি বাংলা ও ইংরেজির অনানুষ্ঠানিক সংমিশ্রণে লেখা একটি বই বান্‌ধobi প্রকাশ করেছিলেন। থাম্ব|ডান|রাবা খান রচিত বান্‌ধobi বইয়ের প্রচ্ছদ   প্রারম্ভিক জীবন ও পরিবার  রাবা খান ১৯৯৮ সালের ১১ মে অস্ট্রেলিয়ার সিডনিতে একটি মুসলিম পরিবারে জন্মগ্রহণ করেন। তার বাবা একজন ব্যবসায়ী এবং তার মা একজন গৃহিণী। ফাহাদ রিয়াজ খান নামে তার এক ভাই আছে, যিনি একজন পরিচালক। তিনি ১৬ বছর বয়সে তার পরিবারের সাথে বাংলাদেশের ঢাকায় চলে আসেন।   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:বাংলাদেশী ইউটিউবার বিষয়শ্রেণী:বাংলাদেশী কৌতুকাভিনয়শিল্পী
250px|thumb| জার্মানির মারবুর্গে কাঠ দিয়ে তৈরী ভবনের দৃশ্য  ভবন বলতে কাঙ্ক্ষিত সহায়তা কেন্দ্র, আশ্রয় উপযোগী অথবা ধারাবাহিকভাবে অধিকার রক্ষার উপযোগী মনুষ্য নির্মিত যে-কোন ধরনের অবকাঠামো ও অট্টালিকাকে বুঝায়। সচরাচর ভবন নির্মাণের ক্ষেত্রে স্থাপত্যশৈলী, প্রকৌশল, প্রযুক্তি কিংবা নির্মাণকারী প্রতিষ্ঠানের অংশগ্রহণ ঘটে থাকে।  ভবন নির্মাণের লক্ষ্যে বিভিন্ন ধরনের নির্মাণ উপকরণের প্রয়োজন পড়ে। মাটি, বালু, কাঠ, পাথর, সিমেন্ট, ইটসহ পাতাও ব্যবহার করা হয়ে থাকে। তন্মধ্যে - মধ্যযুগে আভিজাত্যপূর্ণ ভবনগুলোয় বিশেষ করে লন্ডনের হাউজ অব কমন্স বা কমন্স সভা কক্ষ নির্মাণে ওক গাছের কাঠ ব্যবহার করা হয়েছিল।   ইতিহাস  ব্যাপকভাবে ধারণা করা হয় যে, আনুমানিক পাঁচ লক্ষাধিক বছর পূর্বে মানব জাতির পূর্ব পুরুষ হিসেবে বিবেচিত হোমো ইরেক্টাস প্রজাতির মাধ্যমে পৃথিবীতে প্রথম আশ্রয় উপযোগী গৃহ নির্মাণ করা হয়েছিল।  আবাসিকভাবে বসবাসের উপযোগী ভবনকে বাড়ী কিংবা ঘর হিসেবে আখ্যায়িত করা হয়। যদি ভবনে অনেকসংখ্যক পৃথক বাসস্থানের লক্ষ্যে কক্ষ থাকে তখন তা এপার্টমেন্ট বিল্ডিং বা এপার্টমেন্ট ব্লক বলা হয়। এগুলো প্রায়শই ব্যক্তিগত গৃহ থেকে ভিন্নতর হয়ে থাকে। অবকাঠামোগত কারণে ভবনের আবাসন ব্যবস্থা এক কক্ষ, কাঠের বহিরাবরণ থেকে শুরু করে বহু-বহু মিলিয়ন মার্কিন ডলার বিনিয়োগ করে হাজারো লোকের আবাসন উপযোগী সু-উচ্চ, আকাশচুম্বী অট্টালিকার আকৃতিরও হতে পারে।  বহুতলাবিশিষ্ট ভবনে মূলতঃ অনেকগুলো ফ্লোর, তলা বা মেঝে থাকে। এ ধরনের ভবনের মূল উদ্দেশ্যই থাকে ভূমির নির্দিষ্ট আয়তন বৃদ্ধি না করে উপরের দিকে আয়তন বৃদ্ধি করা। এরফলে ভূমির অপচয় হ্রাস পায় এবং পাশাপাশি অর্থ বিনিয়োগও। তবে অর্থ বিনিয়োগ নির্ভর করে কি ধরনের সাজ-সরঞ্জাম, যন্ত্রপাতির ব্যবহার হবে এবং ভূমির মূল্যামানের উপর।  পৃথিবীর সবচেয়ে উঁচু ভবন হিসেবে সংযুক্ত আরব আমিরাতের দুবাইয়ে অবস্থিত বুর্জ খলিফা'য় ১৬২ তলা রয়েছে। এর উচ্চতা ৮২৯.৮৪ মিটার বা ২,৭২৩ ফুট। এতে অর্থ বিনিয়োগ হয়েছে ১.৫ বিলিয়ন মার্কিন ডলার।   ক্ষতিগ্রস্ততা  থাম্ব|কানাডায় একটি ভবনে আগুন, ২০০৬ সালের চিত্র। গাঁথুনি যথোপযুক্ত না হলে কিংবা মাটি পরীক্ষা না করলে নির্মাণকালীন সময়েই ভবন ধ্বসে যেতে পারে। আবার, ভবনের সংস্কার ও রক্ষণাবেক্ষন কার্যক্রমের সময়েও ধ্বংস হয়ে যেতে পারে। এছাড়াও, দুর্ঘটনার ন্যায় আরো বিভিন্ন কারণে ভবন ধ্বংস হয়। অগ্নিকাণ্ড, প্রবল বন্যা, মাটির ক্ষয় কিংবা লবণাক্ততাসহ ভূমিকম্পজনিত কারণও ভবনের ক্ষতির জন্যে বহুলাংশে দায়ী।   তথ্যসূত্র   বিষয়শ্রেণী:ভবন বিষয়শ্রেণী:ভবন ও স্থাপনা বিষয়শ্রেণী:স্থাবর সম্পত্তি
সৈয়দপুর ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৯১.১২ কিমি২ (৩৫.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৯৩৪ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ২০টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পীরগঞ্জ (ঠাকুরগাঁও) উপজেলার ইউনিয়ন
ব্রায়ান হাটন হজসন (জন্ম: ফেব্রুয়ারি ১, ১৮০০ (মতান্তরে ১৮০১)Waterhouse, David (Ed.) (2004) The origins of Himalayan studies. Routledge. – মৃত্যু: মে ২৩, ১৮৯৪May 28, 1894 According to M. A. Smith in the Fauna of British India. 1941) একজন ব্রিটিশ পক্ষীবিদ, প্রাণীবিদ এবং প্রকৃতিবিদ। তার প্রধান কর্মক্ষেত্র ছিল ব্রিটিশ ভারত ও নেপালে। এসব অঞ্চলে তিনি ব্রিটিশ সরকারের কর্মকর্তা হিসেবে কর্মরত ছিলেন। তিনি প্রথমবারের মত হিমালয় অঞ্চলের অসংখ্য পাখি ও স্তন্যপায়ী প্রাণীর বিবরণ দেন। তার নামে কয়েক প্রজাতির পাখির নামকরণ করা হয়েছে। এসব নামের অধিকাংশই অ্যাডওয়ার্ড ব্লাইদের দেওয়া। এছাড়া তিব্বতি বৌদ্ধ মতবাদ নিয়ে গভীর গবেষণা করেন। ভাষাবিজ্ঞান ও ধর্মতত্ত্বের মত আরও অনেক বিচিত্র বিষয়েও তার রচনার সন্ধান পাওয়া যায়। তিনি ভারতীয় বিদ্যালয়সমূহের শিক্ষাপদ্ধতি ইংলিশে করার ব্যাপক বিরোধিতা করেন।   পক্ষীবিজ্ঞান ও প্রাকৃতিক ইতিহাসে অবদান  thumb|দ্য রেসিডেন্সি, নেপালে হজসনের আবাস হজসন নেপাল, সিকিম ও বাংলা থেকে প্রচুর প্রাকৃতিক ইতিহাসের সাথে সম্পর্কিত জীববৈজ্ঞানিক নমুনা সংগ্রহ করেন। তার সংগ্রহকৃত পাখির নমুনা ও বিভিন্ন প্রাণীর চামড়া তিনি পরে ব্রিটিশ মিউজিয়ামে দান করে দেন। তিনি তিব্বতি অ্যান্টিলোপ নামে সম্পূর্ণ নতুন এক প্রজাতির অ্যান্টিলোপ আবিষ্কার করেন। তার নামানুসারে প্রাণীটির নাম রাখা হয় Pantholops hodgsonii। এছাড়া তিনি আরও ৩৯ প্রজাতির স্তন্যপায়ী ও ১২৪ প্রজাতির পাখির বর্ণনা দেন যেগুলো কেউ আগে কখনও বর্ণনা করেনি। ব্রিটিশ মিউজিয়ামে হজসন ১৮৪৩ থেকে ১৮৫৮ সালের মধ্যে প্রায় ১০,৪৯৯টি জীববৈজ্ঞানিক নমুনা দান করেন। তার দান করা জিনিসপত্রের মধ্যে ছিল স্থানীয় আঁকিয়েদের অঙ্কিত বিপুল পরিমাণে ভারতীয় জীবজন্তুর রঙিন ছবি আর স্কেচ। পরবর্তীতে এসকল নমুনার সিংহভাগ জ্যুলজিক্যাল সোসাইটি অব লন্ডনে স্থানান্তরিত হয়।  তার অবদান ও কর্মকাণ্ড যথাযথ স্বীকৃতি পায়। রয়েল এশিয়াটিক সোসাইটি এবং লন্ডনের লিনিয়ান সোসাইটি তাকে সদস্য নির্বাচিত করে। জ্যুলজিক্যাল সোসাইটি অব লন্ডন তাকে প্রশংসাপত্র প্রদান করে।   তথ্যসূত্র    গ্রন্থপঞ্জি   Barbara and Richard Mearns - Biographies for Birdwatchers   Lydekker, R. (1902) Some famous Anglo-Indian naturalists of the nineteenth century. Indian Review Vol.3:221-226  Cocker, M. & Inskipp, C. (1988) A Himalayan ornithologist: The life and work of Brian Houghton Hodgson. Oxford University Press: Oxford. 89pp.  Dickinson, E.C. Systematic notes on Asian birds. 52. An introduction to the bird collections of Brian Houghton Hodgson (1801–1894). Zoologische Mededelingen Leiden 80-5 (4), 21.xii.2006: 125-136. PDF      Smith, M. A. 1941. Fauna of British India. Reptilia and Amphibia.  Waterhouse, David M. (2004) The Origins of Himalayan Studies: Brian Houghton Hodgson in Nepal and Darjeeling, 1820-1858. Routledge.    বহিঃসংযোগ   প্রাকৃতিক ইতিহাস জাদুঘর, লন্ডন  (1863) Catalogue of the specimens and drawings of Mammalia and birds of Nepal and Tibet : presented by B. H. Hodgson, Esq., to the British Museum.  বিষয়শ্রেণী:১৮০০-এ জন্ম বিষয়শ্রেণী:১৮৯৪-এ মৃত্যু বিষয়শ্রেণী:পূর্ব ভারত কোম্পানির সরকারি কর্মচারী বিষয়শ্রেণী:ইংরেজ পক্ষিবিজ্ঞানী বিষয়শ্রেণী:নিউয়ার অধ্যয়ন পণ্ডিত বিষয়শ্রেণী:পক্ষিবিজ্ঞানী বিষয়শ্রেণী:রয়েল সোসাইটির সভ্য
কাঙ্গুবা (; ), ভারতীয় তামিল ভাষার একটি মহাকাব্যিক কল্পকাহিনীভিত্তিক মারপিটধর্মী চলচ্চিত্র চলচ্চিত্রটি পরিচালনা করেছেন শিবা এবং প্রযোজনা করেছে স্টুডিও গ্রীন ও ইউভি ক্রিয়েশন্স। চলচ্চিত্রটিতে সূর্য দ্বৈত চরিত্রে অভিনয় করেছেন, পাশাপাশি ববি দেওল, দিশা পাটানি, যোগী বাবু, রেডিন কিংসলে, নটরাজন সুব্রাহ্মনিয়াম, কোভাই সরলা, আনন্দরাজ ও কে. এস. রবিকুমার সহায়ক চরিত্রে অভিনয় করেছেন।  কাঙ্গুবা ১৪ নভেম্বর, ২০২৪-এ স্ট্যান্ডার্ড ও থ্রিডি ফর্ম্যাটে প্রেক্ষাগৃহে মুক্তি পায়।   অভিনয়ে    সঙ্গীত    সিক্যুয়েল  ২০২৪ সালের জুলাইয়ে জ্ঞানভেল রাজা বলেছিলেন যে, কাঙ্গুবা’র সিক্যুয়েল ২০২৭ সালের প্রথমার্ধে মুক্তি পাবে বলে আশা করা যেতে পারে; হয় জানুয়ারিতে বা গ্রীষ্মের ছুটিতে।   টীকা    তথ্যসূত্র    বহিঃসংযোগ       বিষয়শ্রেণী:২০২৪-এর চলচ্চিত্র বিষয়শ্রেণী:ভারতীয় ফ্যান্টাসি অ্যাকশন চলচ্চিত্র বিষয়শ্রেণী:৪ডিএক্স চলচ্চিত্র বিষয়শ্রেণী:ভারতীয় ত্রিমাত্রিক চলচ্চিত্র বিষয়শ্রেণী:পুদুচেরিতে ধারণকৃত চলচ্চিত্র বিষয়শ্রেণী:কেরলে ধারণকৃত চলচ্চিত্র বিষয়শ্রেণী:গোয়ায় ধারণকৃত চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:২০২০-এর দশকের তামিল ভাষার চলচ্চিত্র বিষয়শ্রেণী:২০২০-এর দশকের ভারতীয় চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা বিষয়শ্রেণী:১৬শ শতাব্দীর পটভূমিতে চলচ্চিত্র বিষয়শ্রেণী:রাজামুন্দ্রিতে ধারণকৃত চলচ্চিত্র বিষয়শ্রেণী:কোড়াইকানালে ধারণকৃত চলচ্চিত্র বিষয়শ্রেণী:২০২৪-এর ত্রিমাত্রিক চলচ্চিত্র বিষয়শ্রেণী:২০২৪-এর পটভূমিতে চলচ্চিত্র
১৯৮১ সালের Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p161  ২৩ ফেব্রুয়ারি কুয়েতে সাধারণ নির্বাচন অনুষ্ঠিত হয়। মোট ৪৪৭ জন প্রার্থী নির্বাচনে প্রতিদ্বন্দ্বিতা করেন, Kuwait Inter-Parliamentary Union যা দেখেছিল সরকার সমর্থক প্রার্থীরা সংসদের বৃহত্তম ব্লক হিসেবে রয়ে গেছে। ভোটাদানের হার ছিল ৮৯.৮%।Nohlen et al., p162   ফলাফল    তথ্যসূত্র   বিষয়শ্রেণী:১৯৮১-এ এশিয়ায় নির্বাচন বিষয়শ্রেণী:১৯৮১-এ কুয়েত ১৯৮১ বিষয়শ্রেণী:নির্দলীয় নির্বাচন
কুলাচি তেহসিল পাকিস্তানের খাইবার পাখতুনখোয়ার ডেরা ইসমাইল খান জেলায় অবস্থিত একটি তেহসিল।Tehsils & Unions in the District of D.I. Khan - Government of Pakistan    প্রশাসন  তেহসিলটি প্রশাসনিকভাবে ১৫টি ইউনিয়ন পরিষদে বিভক্ত, যার মধ্যে একটি সদর দপ্তর - কুলাচি।    ইতিহাস  ব্রিটিশ শাসনামলে কুলাচি ছিল পুরাতন ডেরা ইসমাইল খান জেলার একটি তেহসিল। এটি ভারতের ইম্পেরিয়াল গেজেটিয়ারে নিম্নরূপ বর্ণনা করা হয়েছে:Kulāchi Tahsīl - Imperial Gazetteer of India, v. 16, p. 13.  কুলাচি তেহসিল খাইবার পাখতুনখোয়ার ডেরা ইসমাইল খান জেলার পশ্চিম তেহসিল, ৩০' ১৫" ও ৩২' ১৭" উত্তর এবং ৭০' ১১" ও ৭০' ৪২" দক্ষিণের মধ্যে সুলাইমান পর্বতের ঠিক নিম্নে  এলাকা নিয়ে সরাসরি অঞ্চলটি গঠিত। আপাতদৃষ্টিতে ট্র্যাক্টটি ডেরা ইসমাইল খান তেহসিলের সাথে একটি সাধারণ সাদৃশ্য বহন করে, পাথরের সমভূমি ও অনুর্বর এবং কদাকার পাহাড়ের রেখা ছাড়া যা এর পশ্চিম সীমান্ত তৈরি করে। সমতলটি গভীর নালা দ্বারা অনেকটাই ছেদিত যা পাহাড় থেকে বৃষ্টির জল বয়ে নিয়ে যায় এবং এগুলি অত্যন্ত দক্ষতার সাথে সেচের জন্য ব্যবহার করা হয়। ১৯০১ সালে জনসংখ্যা ছিল ৫৫,০৫৩ জন যা ১৮৯১ সালে ছিল ৫২,২৭০ জন। সদর দফতর কুলাচিতে (জনসংখ্যা, ৯,১২৫) অবস্থিত এবং তেহসিলে ৮১টি গ্রাম রয়েছে। ১৯০৩-০৪ সালে ভূমি রাজস্ব এবং উপকরের পরিমাণ ছিল ৯৬,০০০ রুপি এবং তেহসিলের প্রধান ভাষা সারাইকি ও পশতু।   তথ্যসূত্র   বিষয়শ্রেণী:খাইবার পাখতুনখোয়ার তেহসিল বিষয়শ্রেণী:ডেরা ইসমাইল খান জেলার জনবহুল এলাকা
বাগ্রু () ভারতের রাজস্থান রাজ্যের জয়পুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪১ মিটার (১১১৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বাগ্রু শহরের জনসংখ্যা হল ২২,০৮৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫২%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে বাগ্রু এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ভারভারা মাক্সিমোভনা সুব্বোতিনা (; জন্ম: ২১ মার্চ ২০০১) হলেন একজন রুশ সমলয় সাঁতারু।  ২০১৮ সালে, সুব্বোতিনা এবং সভেতলানা কোলিসনিচেঙ্কো ২০১৮ সালের ইউরোপীয় অ্যাকোয়াটিক্স চ্যাম্পিয়নশিপে ডুয়েট টেকনিক্যাল রুটিন এবং ডুয়েট ফ্রি রুটিন উভয়েই স্বর্ণপদক জয়লাভ করেছিলেন।  তথ্যসূত্র  বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী